TƏSDİQ EDİLMİŞDİR

Azərbaycan Respublikası

Səhiyyə Nazirliyi

Farmakoloji və Farmakopeya

Ekspert Şurasının sədri

\_\_\_\_\_\_\_\_\_\_\_\_\_ E.M.Ağayev

“15” iyul 2024-cü il

Dərman vasitəsinin istifadəsi üzrə təlimat (xəstələr üçün)

**FURASİLİN-TERNOFARM** 20 mq xaricə istifadə olunan məhlul hazırlamaq üçün toz

FURACILIN-TERNOPHARM

**Beynəlxalq patentləşdirilməmiş adı:** Nitrofural

**Tərkibi**

*Təsiredici maddə:* 1 saşedə (0,94 q toz) 20 mq nitrofural (nitrofurazon) vardır.

*Köməkçi maddələr:*natrium xlorid, povidon.

**Təsviri**

Sarı rəngli tozdur. Asan dağılan aqlomeratların olması mümkündür.

**Farmakoterapevtik qrupu**

Antiseptik və dezinfeksiyaedici vasitələr.

**ATC kodu:** D08AF01.

**Farmakoloji xüsusiyyətləri**

***Farmakodinamikası***

Nitrofural antibakterial vasitələrə aiddir. Bu, güclü antiseptik olub, stafilokoklara, streptokoklara, dizenteriya və bağırsaq çöplərinə, salmonellalara, qazlı qanqrena törədicilərinə qarşı aktivdir. Yaranın qranulyasiyası və sağalması prosesinə səbəb olur. Dərman vasitəsinin təsir mexanizmi onun nitro qrupun amin qrupuna bərpa etmək, DNT-nin funksiyasını pozmaq, mikroorqanizmlərin hüceyrə tənəffüsünü tormozlamaq qabiliyyətilə əlaqədardır.

***Farmakokinetikası***

Öyrənilməmişdir.

*Təhlükəsizliyi üzrə klinikaya qədər məlumatlar*

Məlumat yoxdur.

**İstifadəsinə göstərişlər**

Ağız və boğazı qarqara etmək üçün, irinli yaralar, yataq yaraları, xoralı zədələnmə, II və III dərəcəli yanıqlar, osteomielt, plevranın empieması, xroniki irinli otit, anaerob infeksiyalar zamanı istifadə edilir.

**Əks göstərişlər**

Preparatın istənilən komponentinə və digər nitrofuran törəmələrinə qarşı yüksək həssaslıq, allergik dermatoz.

**Xüsusi göstərişlər və ehtiyat tədbirləri**

Dərman vasitəsi, yalnız xaricə istifadə üçün nəzərdə tutulmuşdur.

**Digər dərman vasitələri ilə qarşılıqlı təsiri**

Öyrənilməmişdir.

**Hamiləlik və laktasiya dövründə istifadəsi**

Dərman vasitəsinin hamiləlik və ya laktasiya dövründə istifadə təcrübəsi yoxdur, bu səbəbə görə bu dövrlərdə istifadə etmək olmaz.

**Pediatriyada istifadəsi**

Dərman vasitəsinin uşaqlarda istifadə təcrübəsi yoxdur, bu səbəbə görə onu bu kateqoriyadan olan pasiyentlərdə istifadə etmək olmaz.

**Nəqliyyat vasitəsini və digər potensial təhlükəli mexanizmləri idarəetmə qabiliyyətinə təsiri**

Öyrənilməmişdir.

**İstifadə qaydası və dozası**

Furasilin-Ternofarm dərman vasitəsi 0,02%-li (1:5000) sulu məhlul şəklində xaricə istifadə edilir. Sulu məhlul hazırlamaq üçün 1 saşe (0,94 q toz) 100 ml natrium xloridin izotinik məhlulunda və ya distillə olunmuş suda (daha tez həll olması üçün qaynaq sudan istifadə edilir) həll etmək lazımdır. Bundan sonra məhlul otaq temperaturuna qədər soyudulur.

Ağız və boğazı qarqara etmək üçün 1 saşe (0,94 q) 100 ml qaynaq suda həll edilir.

Qarqara həkim tövsiyəsinə uyğun təkrar edilir. Müalicə kursu xəstəliyin formasından və təzahüründən, yanaşı terapiyanın xarakterindən, müalicədən əldə edilən effektdən əldə edilən asılıdır və həkim tərəfindən fərdi müəyyən edilir.

İrinli yaralar, yataq yarası, xoralı zədələnmə, II və III dərəcəli yanıq zamanı dəri köçürməsi və ikincili tikişə səthin qranulyasiyasına hazırlıq üçün Furasilin-Ternofarm preparatının sulu məhlulu ilə yaranı islatmaq və nəm sarğı qoymaq lazımdır.

Osteomielit zamanı əməliyyatdan sonra boşluğu Furasilin-Ternofarm preparatının sulu məhlulu ilə yumaq, bundan sonra nəm sarğı qoymaq lazımdır.

Plevranın empieması zaman irini təmizləmək, plevral boşluğu ümumi qəbul olunmuş üsulla yumaq lazımdır. Sonra plevral boşluğa 20-100 ml dərman vasitəsinin sulu məhlulunu yeritmək lazımdır.

Anaerob infeksiya zamanı standart cərrahi müdaxilədən sonra yaranı, eləcə də Furasilin-Ternofarm dərman vasitəsilə işləmək lazımdır.

Xroniki irinli otit zamanı Furasilin-Ternofarm preparatının sulu məhlulunu 8-10 damcı pambıq tampona və ya turundaya hopdurub, gündə 2 dəfə xarici qulaq keçəcəyinə yeritmək lazımdır. Məhlulu əvvəlcədən bədən temperaturuna qədər isitmək lazımdır.

*Uşaqlar*

Uşaqlarda dərman vasitəsinin istifadə təcrübəsi yoxdur, bu səbəb görə bu kateqoriyadan olan pasiyentlərdə istifadə etmək olmaz.

**Əlavə təsirləri**

Furasilin-Ternofarm dərman vasitəsinin xaricə istifadəsi zamanı preparat bir qayda olaraq, pasiyent tərəfindən yaxşı keçirilir. Bəzən dermatit, boğazın qarqarası zamanı ağız boşluğunun selikli qişasının qıcıqlanması yarana bilər ki, bu da dərman vasitəsinin istifadəsinin müvəqqəti dayandırılmasını tələb edir.

Dərman vasitəsinin istifadəsi zamanı ayrı-ayrı hallarda aşağıdakı hallar mümkündür:

immun sistemdə baş verən pozuntular: qaşınma, hiperemiya, dəri səpgisi daxil olmaqla allergik reaksiyalar; çox nadir hallarda – angionevrotik ödem.

**Doza həddinin aşılması**

Dərman vasitəsinin yüksək dozasının istifadəsi zamanı əlavə təsirlərin güclənməsi mümkündür.

**Buraxılış forması**

0,94 q toz saşedə. 30 saşe içlik vərəqə ilə birlikdə karton qutuya qablaşdırılır.

**Saxlanma şəraiti**

25ºС temperaturdan yüksək olmayan, orijinal qutusunda və uşaqların əli çatmayan yerdə saxlamaq lazımdır.

*Dərman vasitəsinin istifadəsi və tullantısı zamanı xüsusi ehtiyat tədbirləri (ehtiyac olduqda)*

Xüsusi göstəriş yoxdur.

**Yararlılıq müddəti**

3 il.

Yararlılıq müddəti bitdikdən sonra istifadə etmək olmaz.

**Aptekdən buraxılma şərti**

Reseptsiz buraxılır.

**İstehsalçı/Qeydiyyat vəsiqəsinin sahibi**

Ternopharm LTD, Ukraine.

Ukrayna, Ternopol ş., Fabriçnaya küç. 4 / 4 Fabrychna Street, Ternopil, Ukraine.

Tel.:/Faks: +38 (0352) 521-444.

www.ternopharm.com.ua